OpenLLM-France/wikimedia huggingface dataset:
# AuronPlay

Raul Álvarez Genes (Badalona, Katalunia, 1988ko azaroak 5) AuronPlay edo Auron izenez ezagunagoa, YouTube eta Twitch plataformetan gazteleraz edukia egiten duen pertsonaia publiko ospetsua da.
Nahiz eta duela 2 urtetik YouTubeko kanal nagusia utzita duen, ia 30 milioi harpidedun ditu, eta bere bigarren kanalean 13 milioi. Gaur egun, bere plataforma nagusia Twitch da, eta bertan munduko 2.a da jarraitzaileei dagokienean.

## Irudi publikoa

Auronplayek, batez ere bere umore beltz eta zorrotzagatik, kritika asko jaso izan ditu bere ibilbidean zehar.

### Polemikak

Polemikak pizten ditu, bere kritika umiliagarriengatik; baina berak hainbat elkarrizketa formaletan esan duenez, txantxa besterik ez dira.
Bere esaldi edo hitz famatuenen artean daude:
* ¡Calvo! (Burusoila!)
* ¡Abduzcan! (Alien batek harrapa nazan!)
* ¡Te voy a pegar en el pecho!: ez da mehatxu bat, bera eta bere jarraitzaile ororen arteko txantxa da.
* Hay varias («Badaude batzuk»). "Egoland" serietik aterata dago.

## Kanpo estekak

* Datuak: Q21126909
* Multimedia: AuronPlay / Q21126909
# Aurland

Aurland Norvegiako udalerria da. Sogn og Fjordane konderrian kokatua dago. 1467.92 km² ditu eta 1.695 biztanle ditu.

## Mugakideak

Honako udalerri hauekin egiten du muga:
Vik Lærdal Hol Ulvik Voss

## Kanpo estekak

* Datuak: Q486700
* Multimedia: Aurland / Q486700
# Aurora

Aurora honakoa izan daiteke:
* Aurora, erromatar mitologiako jainkosa
* Aurora, AEBetako Illinois estatuko hiria;
* Aurora polarra (hau da, aurora boreala eta aurora australa)
* 94 Aurora, asteroidea
* Aurora edo Aurore emakume izena, hala nola:
** Aurora Arnaiz, idazlea, unibertsitateko irakaslea, jurista eta politikaria
** Aurora Beltrán, abeslari eta musikagilea
** Aurore Martin, politikaria
** Aurora Redondo, antzezlea
# Aurora (Colorado)

Aurora Coloradoko hiri bat da. Arapahoe konderrian kokatua dago. 2010ean 325.078 biztanle zituen, 398,4152 kilometro koadrotan banatuta.

## Ikus, gainera

* Arapahoe konderria

## Kanpo estekak

* Datuak: Q49246
* Multimedia: Aurora, Colorado / Q49246
# Aurlandsfjorden

Aurlandsfjorden, Norvegiako fiordo bat da, berez, Sognefjord fiordoaren adar bat da. 29 kilometro luze ditu.
Vestland konderrian dago.
* Datuak: Q776482
* Multimedia: Aurlandsfjorden / Q776482
# Aurlus Mabélé

Aurélien Miatsonama edo Aurlus Mabélé (Brazzaville, 1953ko urriaren 26a - Paris, 2020ko martxoaren 19a) kongoar abeslari eta konpositorea izen zen. Soukousaren Erregea ezizenena ematen zitzaion.

## Biografia

Aurlus Mabélé 1953ko urriaren 26an jaio zen Brazzavillen, Kongoko Errepublikako Poto-Poto barrutian.
1974an, Jean Baron, Pedro Wapechkado eta Mav Cacharel taldekideekin batera, Les Ndimbola Lokole taldea sortu zuen. 1986an, Diblo Dibala eta Mav Cacharelekin Loketo taldea sortu zuen.
Hogeita bost urteko ibilbidean, hamar milioi album baino gehiago saldu zituen mundu osoan, Afrikako kontinentearen mugetatik kanpo zokoa ezagutarazten lagunduz.
66 urte zituela hil zen, COVID-19 gaixotasunaren 2019-2020ko pandemiaren baitan.

## Diskografia

* Dossier X 2000 (JPS Production)
* Compil two 1999 (DEBS Music)
* Compil one 1999 (DEBS Music)
* Tour de contrôle 1998 (JPS Production)
* Proteine 4 1998 (JIP)
* Best of Aurlus Mabele 1997 (Mélodie) CD 41044 2
* Album 1997 1997 (Mélodie)
* Album 1996 1996 (Mélodie) CD

## Erreferentziak

* ↑ (Ingelesez) «COVID-19:Congolese music legend Aurlus Mabele dies» The New Times | Rwanda 2020-03-20 (Noiz kontsultatua: 2020-03-22).
* ↑ (Gaztelaniaz) «Aurlus Mabele, el rey del soukous congoleño, falleció de coronavirus» www.eluniversal.com.co 2020-03-20 (Noiz kontsultatua: 2020-03-22).
* ↑ Discogs Discogs

## Kanpo estekak

* Datuak: Q2871915
# Aurora (2012ko filma)

Aurora 2012. urtean Kristina Buožytėk zuzendutako filma da.

## Istorioa

Oharra: Atal honek istorio osoa edo amaiera argitzen du.
Neuronen transferentzian oinarritutako esperimentu zientifiko baten ondoren, gazte lotsati batek bidaia harrigarri bat biziko du koma egoeran dagoen emakume ezezagun baten buruan.

## Aktoreak

* Marius Jampolskis: Lucas
* Jurga Jutaitė
* Rudolfas Jansonas
* Vytautas Kaniušonis

## Erreferentzia

* ↑ www.sansebastianfestival.com

## Kanpo estekak

* Datuak: Q7914971
# Aurora (Ceará)

Aurora Brasilgo udalerri bat da, Ceará estatuan kokatua. 23.714 biztanle ditu 885,836 km²ko eremuan.

## Ikus, gainera

* Ceará

## Kanpo estekak

* Datuak: Q2289941
* Multimedia: Aurora (Ceará) / Q2289941
# Auronzo di Cadore

Auronzo di Cadore Italiako udalerri bat da. Bellunoko probintzian kokatuta dago, Veneto eskualdean. 3.063 biztanle ditu, 220,65 kilometro koadroko azaleran banatuta.

## Mugakideak

Auronzo di Cadorek honako udalerri hauekin egiten du muga:
Comelico Superiore Danta di Cadore Toblach Domegge di Cadore San Vito di Cadore Sexten Calalzo di Cadore Cortina d'Ampezzo Lozzo di Cadore Santo Stefano di Cadore Vigo di Cadore

## Kanpo estekak

* Datuak: Q40153
* Multimedia: Auronzo di Cadore / Q40153
# Barbara Cassin

Laure Sylvie Barbara Cassin (Boulogne-Billancourt, 1947ko urriaren 24a) frantziar filologo eta filosofoa da, Frantses Akademiako kidea. René Cassinen ahaidea, modernitatearen erretorikan aditua da. CNRS erakunderako lan egin du.

## Lanak

* Si Parménide.Le traité anonyme De Melisso Xenophane Gorgia. Édition critique et commentaire., J. Bollack, Cahiers de philologie, IV, PUL, Lille, 1980, 646 p. ISBN 2-85939-151-7.
* L'effet sophistique, collect° NRF essais, Gallimard, 1995 ISBN 9782070730230.
* Aristote et le logos : contes de la phénoménologie ordinaire, PUF, 1997
* Parménide, Sur la nature ou sur l'étant. Le grec, langue de l'être?, coll. Points-bilingues, Le Seuil, 1998.
* Voir Hélène en toute femme : d'Homère à Lacan, Les Empêcheurs de penser en rond, 2000.
* Google-moi : la deuxième mission de l'Amérique, Albin Michel, 2006.
* Avec le plus petit et le plus inapparent des corps, coll. Ouvertures, Fayard, 2007.
* Jacques le Sophiste. Lacan, logos et psychanalyse, EPEL, 2012. ISBN 978-2-35427-025-4.
* Plus d'une langue, coll. Les petites conférences, Bayard, 2012 ISBN 9782227483552.
* La nostalgie. Quand donc est-on chez soi ? Ulysse, Énée, Arendt., Autrement, 2013.
* L'archipel des idées de Barbara Cassin, coll. L'archipel des idées, MSH, 2014, 180 p. ISBN 978-2-7351-1699-7.
* Derrière les grilles : sortons du tout-évaluation, Mille et une nuits, 2014.
* Sophistical Practice. Toward a Consistent Relativism., Fordham University Press, Bronx, 2014, 384 p. ISBN 978-0-82325638-9.
* Éloge de la traduction. Compliquer l'universel, Fayard, 2016. ISBN 978-2-213-70077-9.

## Kanpo estekak

* Datuak: Q110521249
* Multimedia: Barbara Cassin / Q110521249
# Barbara Celjekoa

Barbara Celjekoa (eslovenieraz: Barbara Celjska, hungarieraz: Cillei Borbála) (1392 – 1451ko uztailaren 11) esloveniar jatorriko hungariar noble bat izan zen, besteak beste Germaniako Erromatar Inperio Santuko enperatriza eta Hungariako eta Bohemiako erregina ezkontidea izandakoa.
Barbara Armando II.a Celjeko kondearen eta Ana Schaunbergekoaren alaba zen. Sigismundo Luxenburgokoa —Hungariako erregea eta Karlos IV.a Germaniako Erromatar Inperio Santukoaren seme gazteena— hartu zuen senartzat 1405eko abenduan.
* Datuak: Q231334
* Multimedia: Barbara of Celje / Q231334
# Barbara Cartland

Dame Mary Barbara Hamilton Cartland, (1901eko uztailaren 9a - 2000ko maiatzaren 21a) idazle ingeles arrakastatsuenetako bat izan zen, 723 eleberri erromantiko idatzi zituen. Telebistako ekitaldietan maiz agertzen zen ospetsu bat zen, arrosa kolorez jantzia eta maitasunaz, osasunaz eta arazo sozialez hitz egiten zuen.

## Erreferentziak

* ↑ «Barbara Cartland - Welcome» web.archive.org 2017-08-12 (Noiz kontsultatua: 2020-12-02).

## Kanpo estekak

* Datuak: Q235965
* Multimedia: Barbara Cartland / Q235965
# Barbara Bush

Barbara Pierce Bush (Manhattan, 1925eko ekainaren 8a - Houston, 2018ko apirilaren 17a) George H.W. Bush, Estatu Batuetako 41. presidentearen emaztea izan zen, 1989 eta 1993 urteen bitartean Lehen Dama izanik. George W. Bush presidente ohiaren eta Floridako aurreko gobernadore izandako Jeb Bushen ama zen.
* Datuak: Q190628
* Multimedia: Barbara Bush / Q190628
# Argonitz

Argonitz, Nafarroa eta Gipuzkoa probintzian topa dezakegun euskal mendia da. Altzaniako mendilerro luzeak Nafarroa eta Gipuzkoa arteko muga egiten du, Lizarrusti eta Etxegarateko mendateen artean. Muga administratiboa izateaz gain, kate honek muga geografikoa ere egiten du, atlantiko eta mediterranear isurialdeen artean. Inguruko ibarretatik abiaturik mendi hauen hegiak piku samarrak izan arren, gorabehera handirik gabeko mendilerroa dugu hau, eta altuerak 850 eta 980 metroen artekoak dira. Mendi oihantsuak dira hauek, pagadi zabalez estaliak, eta horrek gehienetan paisaia zabalez gozatzea eragozten du. Trukean, baso zabalen bakeaz gain, gain eta lepoak hartzen dituzten monumentu megalitiko ugariez goza dezakegu.

## Kanpo estekak

Argonitz, http://www.euskal-herria.org/.
# Argonne Suippe et Vesle kantonamendua

Argonne Suippe et Vesle kantonamendua Frantziako kantonamendu bat da. Marne departamenduan dago, Ekialde Handia eskualdean. Guztira 79 udalerri ditu eta Sainte-Menehould da bere hiriburua.

## Kanpo estekak

* Datuak: Q17054421
# Argonui

Argonui, Tolkienen legendarium ospetsuan eta Eraztunen Jauna eleberriaren eranskinetan, Iparraldeko Dunedainen hamairugarren kapitaina da. Arathorn I.aren semea da eta Eguzkiaren Hirugarren Aroko 2757. urtean jaio zen. Rivendelen hazia izan zen, bere aurreko kapitain guztiak bezala. Bere izena, sindarinezkoa da, eta "errege ausarta" bezala itzul daiteke. Bere aita Eguzkiaren Hirugarren Aroko 2848. urtean, Kapitain bihurtu zen.
Bere agintaldian, Gandalf Istaria Dol Guldurrera sartzen da, eta Sauron han ezkutatuta dagoela jakiten du, berehala, Kontzilio Zuriari abisua pasatuz, Oihan Beltzeko gotorlekua erasotzen duena Eguzkiaren Hirugarren Aroko 2850. urtean.
Bere erregealdian, gainera, 2890. urtean, Eskualdean, Bilbo Zorrozabal jaiotzen da.
Arnorreko lurraldearen eta Eskualdearen defentsa jarraitu zuen orkoen eta Mendiko Trollen erasoetatik.
Bere agintaldiaren amaiera, Egzkiaren Hirugarren Aroko 2911-2912ko Negu Krudelean iritsi zen, une horretan, Otsoak Eskualdean sartzen direlarik, Eriadorreko biztanleak kaltetzeaz gain. 64 urteko agintaldia eta 155eko bizitzaren ondoren, 2912an hil zen, bere oinordekoa, bere seme Arador izan zelarik.

## Kanpo estekak

* Datuak: Q2543646
# Argophara

Argophara Gelechiidae familiako tximeleta genero bat da. Bere espezie tipoa Argophara epaxia da.

## Espezieak

| Espeziea | Irudia | Egoera |
| Argophara epaxia | | daturik gabe |

## Kanpo estekak

* Datuak: Q4789701
* Espezieak: Argophara
# Argonautika

Argonautika (grezieraz: Ἀργοναυτικά, latinezko hizkiekin: Argonautika) grezierazko poema epiko bat da, Apolonio Rodaskoak idatzi zuena. Hartan, Jason eta argonauten bidaiaren mitoa kontatzen da. Urrezko ahari-larrua Kolkida urrutitik berreskuratzeko abentura eta Jasonek Medea printzesa/sorginarekin izan zuen harremana ezagunak ziren jadanik publiko helenistikoarentzat, eta horrek bide eman zion Apoloniori narrazio hutsaz harago joateko, garai hartako ukitu eruditua emanez. Alexandriako Liburutegiaren garaia izanik, poemak barnean hartzen ditu geografian, etnografian, erlijio konparatuan eta Homeroren literaturan eginiko azterketen aurrerapenak.
Argonautika honek eragin handia izan zuen latinezko poesian: Varro Atazinok itzuli zuen, eta Valerio Flakok imitatu zuen. Katulok eta Ovidiok haren arrastoak dituzte ageri, eta Virgiliori eredu bat eman zion Erromako epika, Eneida, egin ahal izateko.

## Kanpo estekak

* Datuak: Q739529
* Multimedia: The Argonautica of Apollonius of Rhodes / Q739529
# Argonia (Kansas)

Argonia Kansasko hiri bat da. Sumner konderrian kokatua dago. 2010ean 501 biztanle zituen, 1,71 kilometro koadrotan banatuta.

## Ikus, gainera

* Sumner konderria

## Kanpo estekak

* Datuak: Q2022160
* Multimedia: Argonia, Kansas / Q2022160
# Argonnerwaldlied

Argonnerwaldlied ("Argonneko Basoko kanta") edo "Lied der Pioniere" edo "Pionierlied" ("Aitzindariaren kanta") I. Mundu Gerrako martxa militar alemaniarra da. Hermann Albert Gordonek konposatu zuen 1914/1915ean. I. Mundu Gerran erabili zuen Alemaniar Inperioak. Kantaren bariazioak letra desberdinekin erabili zituen Liga Espartakista marxistak, Alemania Naziak II. Mundu Gerran eta Ekialdeko Alemaniak.
1919an, Liga Espartakista iraultzaileak letra berria eman zion 1919ko urtarrileko altxamendu espartakistaren oroimenean. Bertsio hori Hanns Eislerrek moldatu eta Erich-Weinert-Ensemblek interpretatu zuen Alemaniako Errepublika Demokratikoan.
"Durch deutsches Land marschieren", "SA Marschiertlied" izenez ere ezaguna, Alemania Naziaren urteetan erabili zen. Saxonian moldatua 1929an, eta Argonnerwaldlied-en doinuan oinarritutako Sturmabteilung Nazional Sozialistaren martxa izan zen.
Kanta Alemanian zehar zabaldu zen heinean, "Durch deutsches Land" ("Alemaniako lurraren bidez") hitzetan aldaketak sortu ziren, eta horien ordez "Durch Großberlin" ("Berlin Handiaren bidez"), "Durch Schwabenland" ("Suabiaren bidez") eta abar jarri ziren. Hirugarren ahapaldiak ere letra-aldaketa txikiak ditu. NSDAPen bertsioa "Wir fürchten SPD und Rotfront nicht" ("ez gara SPDaren eta Rotfronten beldur") izan zen; Reichsarbeitsdienstek, berriz, "Wir fürchten Moskau und die Juden nicht" ("ez gara ez Moskuren ez juduen beldur").

## Erreferentziak

* ↑ Deutsches lieder, (n.d.) retrieved 2018 March 29, from http://ingeb.org/Lieder/durchdeu.html

## Kanpo estekak

* Datuak: Q649135
# Aussòs

Aussòs (okzitanieraz Aussòs, frantsesez eta ofizialki: Aussos) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 69 biztanle zituen.

## Demografia
### Biztanleria

2007an Aussos udalerrian erroldatutako biztanleak 57 ziren. Familiak 24 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 32 etxebizitza zeuden, 25 familiaren etxebizitza nagusia ziren, 4 bigarren erresidentzia ziren eta 3 hutsik zeuden. Etxebizitza guzti hauek 32etxeak ziren. 25 etxebizitza nagusietatik 21 bere jabearen bizilekua ziren eta 4 alokairuan okupaturik zeuden; 3 etxek hitu gela zituzten, 6 etxek lau zituzten eta 16 etxek bost zituzten. 25 etxek euren parking plaza propioa zuten azpian. 12 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Aussos udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 8 |
| 0 | 75-79 | 0 |
| 8 | 70-74 | 4 |
| 4 | 65-69 | 4 |
| 0 | 60-64 | 8 |
| 8 | 55-59 | 4 |
| 4 | 50-54 | 0 |
| 0 | 45-49 | 0 |
| 4 | 40-44 | 4 |
| 4 | 35-39 | 4 |
| 4 | 30-34 | 4 |
| 4 | 25-29 | 4 |
| 0 | 20-24 | 4 |
| 0 | 15-19 | 0 |
| 4 | 10-14 | 4 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 30 ziren, horien artean 21 aktiboak ziren eta 9 inaktiboak ziren. 21 pertsona aktiboak lanean(13 gizon eta 8 emakume) zeuden.. 9 pertsona inaktiboetatik 6 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 ibilgailuen saltze eta konpontze enpresa zen eta 2 zerbitzu enpresak ziren.
2000. urtean Aussos udalerrian 11 nekazaritza-ustiategi zeuden, 576 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1059960
* Multimedia: Aussos / Q1059960
# Austerlitz (New York)

Austerlitz Ameriketako Estatu Batuetako inkorporatutako herri bat da. Columbia konderrian dago, New York estatuan. 1.625 biztanle ditu, 48,81 kilometro koadroko azaleran banatuta.

## Ikus, gainera

* Columbia konderrian

## Kanpo estekak

* Datuak: Q3708672
* Multimedia: Austerlitz, New York / Q3708672
# Austerlitz (eleberria)

Austerlitz 2001eko W. G. Sebald alemaniarraren eleberria da. Idoia Santamariak 2022an euskaratu zuen.

## Sinopsia

Oharra: Atal honek istorio osoa edo amaiera argitzen du.
Ume zela identitatea ostu zioten pertsona bat topatuko du narratzaileak, Jacques Austerlitz. Ez du jakingo ezer bere jatorriaz, eta narratzailearekin izango duen zeharkako elkarrizketa luzean joango da identitate hori berrezartzen.

## Erreferentziak

* ↑ «'Austerlitz', oroitu ezin denaren emaria» Berria 2022-03-05 CC BY-SA 4.0 lizentziapean.

## Kanpo estekak

* Datuak: Q473389
# Aust-Agder

Aust-Agder (Ekialdeko-Agder euskaraz) Norvegiako konderri bat da, hegoaldeko kostaldean kokatua.
Hiriburua Arendal da.

## Hedadura eta biztanleria

Norvegiako konderri honek, 9.211 kilometro karratuko azalera du, eta 103.596 biztanle bizi dira bertan.

## Mugak

Iparraldean eta ekialdean, Telemark konderriarekin muga egiten du, hego-ekialdean, Ozeano Atlantikoaarekin, hegoaldean eta mendebaldean, Vest Agder konderriarekin, eta, azkenik, iparraldean eta mendebaldean, Rogaland konderriarekin

## Izena

Izenaren esanahia, Agderren, ekialdeko zatia da. Aust hitzak nynorsk edo Norvegiako herri hizkuntzan, ez literarioan, ekialdea esan nahi du.

## Konderriko udalerriak

Orotara, 15 udalerrik osatzen dute Norvegiako konderri hau:
* Amli
* Arendal
* Birkenes
* Bygland
* Bykle
* Evje og Hornnes
* Froland
* Gjerstad
* Grimstad
* Iveland
* Lilesand
* Risor
* Tvedestrand
* Valle
* Vegarshei

## Konderriko uharteak

* Tromoy
* Justoya
* Sandoya

## Konderriko barnealdea

Konderriko barnealdeak, Setesdalen barruti tradizionala hartzen du. Bertatik, Otra ibaia igarotzen da, konderriaren kostaldean itsasoratzen den arte.

## Ikus, gainera

* Agder

## Kanpo estekak

* (Alemanez)
* (Norvegieraz [bokmål])
* Datuak: Q50621
* Multimedia: Aust-Agder / Q50621
# Austen Chamberlain

Sir Austen Chamberlain (Birmingham, 1863ko urriaren 16a - Londres, 1937ko martxoaren 17a) Erresuma Batuko politikaria.
Cambridgeko Unibertsitatean ikasi ondoren, Chamberlain Europan zehar bidaiatu zuen, bereziki, Frantzia eta Berlinen ibili zen. Londresera itzuli zenean, Komunen Ganberako diputatu aukeratua izen zen alderdi kontserbadoretik (1892).
1925tik 1929ra atzerri-ministroa izen zen. Gustav Stresemann eta Aristide Briandekin batera, Locarnoko Itunaren egileetako bat izan zen (1925). Urte horretan bertan, itun horregatik eman zioten Bakearen Nobel Saria.

## Irakurgaiak

* David Dutton, Austen Chamberlain – Gentleman in Politics, Bolton: R. Anderson, 1985.
* Richard Grayson, Austen Chamberlain and the Commitment to Europe: British Foreign Policy, 1924-1929, Londres: Frank Cass, 1997.
* Johnson, Gaynor. "Sir Austen Chamberlain, the Marquess of Crewe and Anglo-French Relations, 1924-1928," Contemporary British History, (March 2011) 25#1 49–64 or.
* Sir Charles Petrie, The Chamberlain Tradition, Londres: Lovat Dickson Limited, 1938.
* Sir Charles Petrie, The Life and Letters of the Right Hon. Sir Austen Chamberlain, Londres: Cassell & Co., 1939.
* Robert C. Self (ed.), The Austen Chamberlain Diary Letters: The Correspondence of Sir Austen Chamberlain with his Sisters Hilda and Ida, 1916-1937, Cambridge: Cambridge University Press, 1995.

## Kanpo estekak

* (Ingelesez) Nobel Institutuaren webgune ofiziala, 1925eko Bakearen Nobel Saria
* Datuak: Q188999
* Multimedia: Austen Chamberlain / Q188999
# Austerlitzeko Gudua

Austerlitzeko Gudua 1805. urteko abenduaren 2an frantziarren eta austro-errusiarren artean Austerlitzen- egungo Slavkov u Brnan- izandako gudua izan zen. Hiru Enperadoreen Gudua ere deitu zitzaion. Napoleonek Austria eta Errusiako enperadoreak garaitu zituen.
Austerlitzekoa Napoleonen garaipenik nagusienetariko bat izan zen, Frantziako Lehen Inperioak bederatzi urteko borroka baten ondoren Hirugarren Koalizioa erabat menderatu baitzuen. Gudu-zelaia Austerlitzetik gertu, egungo Slavkov u Brnan, Brnotik hamar kilometrotara zegoen, Moravian, orduan Austriar Inperioan eta egun Txekiar Errepublikan dagoena. Austerlitzek Hirugarren Koalizioaren gerra amaitu zuen eta aste batzuk aurrerago Presburgeko Bakea sinatu zuten. Taktikaren ikuspegitik, guduaren planteamendua Napoleonen maisulana izan zen, Cannae edo Gaugamelaren parekoa.
Ulmgo guduan austriarrak menderatu eta gero, frantziar gudarosteek 1805eko azaroan Viena hartu zuten. Austriarrek borroka saihestu zuten errusiarrak ailegatu eta abantaila izan arte. Napoleonek iparralderantz bidali zuen bere armada aliatuak jazarriz, baina gero, atzera egiteko agindua eman zion ahularena eginez. Guduaren aurreko egunetan bere armadak borrokatzeko moduan ez zegoenaren planta egin zuen, baita gudu-zelaia bere oinetan zuen Pratzen muinoa utziz. Frantziar armada Pratzenen magalean utzi eta bere eskuinaldeko hegala ahuldu zuen aliatuek handik eraso zezaten eta gainontzeko armada erabiliz arerioa inguratuz. Davout mariskalak zuzenduriko III. Gorputzak Vienatik atera zen arin Napoleonen utzitzako zuloa betetzeko. Bitartean, austro-errusiar eraso bortitzak babesik gabe utzi zuen bere erdialdea eta Soult mariskalak zuzenduriko IV. Gorputzak gogor jo zuen. Aliatuen erdialdea erabat suntsiturik, frantziarrek hegaletara jo zuten arerioak sakabanatuz eta milaka preso hartuz.
Aliatuen porrotak gogorra izan zen Frantzisko enperadorearen gogorako. Frantziak eta Austriak berehala sinatu zuten armistizio bat eta, abenduaren 26an, Presburgeko Bakea, zeinaren bidez Austria Koaliziotik at geratu zen. Austriarrek Italia eta Bavariako eskualdeak galdu zituzten frantsesen alde eta 40 miloi liberako isuna ordaindu zuten. Austerlitz ondoren Rhingo Konfederazioa sortu zen, Frantzia eta Erdialdeko Europa arteko lastaira baten moduan funtzionatu zuena. Konfederazioak alferrikako bilakatu zuen Germaniako Erromatar Inperio Santua eta 1806an Frantzisko tronu horri abdikatu zion. Hala ere, bakea ez zen iraunkorra izan. Prusiak kezkaturik zegoen frantziar interbentzionismoaz eta laster Laugarren Koalizioaren gerra piztu zen.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Harluxet Hiztegi Entziklopedikoa. Austerlitz-eko gudua. .
* ↑ (Ingelesez) Dupuy, Trevor N.. (1990). Understanding Defeat: How to Recover from Loss in Battle to Gain Victory in War. Paragon House, 102 or. ISBN 1-5577-8099-4..
* ↑ (Ingelesez) Farwell, Byron. (2001). The Encyclopedia of Nineteenth-Century Land Warfare. New York & Londres: W. W. Norton & Company, 64 or. ISBN 978-0-393-04770-7..

## Kanpo estekak

* Datuak: Q134114
* Multimedia: Battle of Austerlitz / Q134114
# Austevoll

Austevoll Norvegiako udalerria da. Hordaland konderrian kokatua dago. 117.22 km² ditu eta 439 biztanle ditu.

## Mugakideak

Honako udalerri hauekin egiten du muga:
Sund Bergen Municipality $^{(en)}$ Os Tysnes Fitjar Bømlo Øygarden Municipality $^{(en)}$ Bjørnafjorden Municipality $^{(en)}$

## Kanpo estekak

* Datuak: Q484008
* Multimedia: Austevoll / Q484008
# Austell (Georgia)

Austell Georgiako estatuko hiri bat da. Jefferson konderrian kokatua dago. 2010ean 6.581 biztanle zituen, 15,46 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2688463
* Multimedia: Austell, Georgia / Q2688463
# Austerlitzeko zubia

Austerlitzeko zubia, frantsesez: Pont d'Austerlitz, Frantziako Paris hiriburuan dagoen zubi bat da, Sena ibaia zeharkatzen du. 1807an eraiki zen eta 174 metro luze ditu.
Parisko 5. barrutia, 12. eta 13. barrutia elkarlotzen ditu.

## Kanpo estekak

* Datuak: Q2307722
* Multimedia: Pont d'Austerlitz / Q2307722